section_heading: Oskar Herman
paragraph_text: U njegovu stvaralaštvu od početka je evidentan utjecaj Delacroixa, a kasnije „se veže na Maréesovo slikarstvo, na njegovu simbolističku i sadržajnu komponentu“. Iz münchenskih dana treba spomenuti sliku ''Djevojčica. Već se na njoj vidi u kojoj se mjeri Herman razlikuje od svojih kolega. Tako nas Kelemen upozorava na „hermanovsku ekspresivnu slikovitost: otvorena i vrlo složena paleta žari s platna i govori o psihologiji govorom boja, a tragovi deformacija i nemirna epiderma, već nas ovdje upozorava na visoku temperaturu njegova čuvstva...“ Gamulin, G., Kelemen, B., Herman, Grafički zavod Hrvatske, Zagreb, 1978., str. 283 Od kasnijih radova najpoznatije je djelo ''Nagovaranje, ali to djelo više ni na koji način ne možemo povezati s prepoznatljivim stilom Münchenskog kruga.